《杂咏 其二》
清代·边浴礼

狐裘毛氄凋，不及绨袍良。八珍寡调燮，反逊饼酩香。

庸夫侈外美，争效时世妆。试之利害涂，束手愁伥伥。

风刀刺肌肤，悔不谋蚕桑。掘井不及泉，何人恩渴羌。

流俗苦浮沈，君子蹈其常。

作者简介：边浴礼，字夔友，一字袖石，任丘人。道光甲辰进士，改庶吉士，授编修，历官河南布政使。有《健修堂集》。